CELEX: 31994L0011
Language: ro
Date: 1994-03-23 00:00:00
Title: Directiva 94/11/CE a Parlamentului European și a Consiliului din 23 martie 1994 de apropiere a actelor cu putere de lege și a actelor administrative ale statelor membre referitoare la etichetarea materialelor folosite la producerea principalelor componente ale articolelor de încălțăminte destinate vânzării către consumatori

13/Volumul 14
            
            
               RO
            
            
               Jurnalul Ofícial al Uniunii Europene
            
            
               56
            
         31994L0011
   
               L 100/37
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 94/11/CE A PARLAMENTULUI EUROPEAN ȘI A CONSILIULUI
   
   din 23 martie 1994
   de apropiere a actelor cu putere de lege și a actelor administrative ale statelor membre referitoare la etichetarea materialelor folosite la producerea principalelor componente ale articolelor de încălțăminte destinate vânzării către consumatori
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 100a,
   având în vedere propunerea Comisiei (1),
   având în vedere avizul Comitetului Economic și Social (2),
   hotărând în conformitate cu procedura stabilită la articolul 189b din tratat,
   întrucât în anumite state membre există reglementări pentru etichetarea articolelor de încălțăminte care asigură protecția și o bună informare a publicului, precum și protecția intereselor legitime ale industriei;
   întrucât neconcordanța dintre aceste reglementări prezintă riscul creării unor bariere în calea comerțului din cadrul Comunității, aducând astfel atingere funcționării pieței interne;
   întrucât, pentru a se evita problemele create de diferențele dintre sisteme, trebuie definite cu strictețe elementele unui sistem comun de etichetare a articolelor de încălțăminte;
   întrucât rezoluția Consiliului din 9 noiembrie 1989 privind prioritățile viitoare de relansare a politicii de protecție a consumatorului (3) reclamă eforturi pentru îmbunătățirea calității informațiilor despre produse oferite consumatorului;
   întrucât este atât în interesul consumatorului, cât și al industriei de încălțăminte să fie introdus un sistem capabil de a reduce riscul de fraudare prin indicarea cu exactitate a naturii materialelor folosite la producerea principalelor componente ale articolelor de încălțăminte;
   întrucât, în rezoluția Consiliului din 5 aprilie 1993 privind măsurile viitoare de etichetare a produselor în interesul consumatorului (4), etichetarea este considerată a fi una dintre cele mai importante modalități prin care consumatorul poate fi mai bine informat și prin care se poate obține o mai mare transparență, asigurându-se în același timp o funcționare armonioasă a pieței interne;
   întrucât armonizarea legislației interne este modalitatea potrivită pentru eliminarea barierelor din calea comerțului liber; întrucât acest obiectiv nu poate fi atins de statele membre, în mod individual, la un nivel satisfăcător; întrucât prezenta directivă stabilește doar cerințele ce sunt indispensabile liberei circulații a produselor pentru care se aplică,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă se aplică etichetării materialelor folosite la producerea principalelor componente ale articolelor de încălțăminte destinate vânzării către consumatori.
   În înțelesul prezentei directive, „încălțăminte” înseamnă toate articolele cu tălpi aplicate destinate acoperirii sau protejării piciorului, inclusiv părțile lor componente comercializate separat, prevăzute la anexa I.
   O listă neexhaustivă a produselor care fac obiectul directivei este prezentată în anexa II.
   Se exclud din obiectul directivei următoarele:
   
               —
            
            
               încălțămintea uzată, la mâna a doua;
            
         
               —
            
            
               încălțămintea de protecție care intră sub incidența Directivei 89/686/CEE (5);
            
         
               —
            
            
               încălțămintea care intră sub incidența Directivei 76/769/CEE (6);
            
         
               —
            
            
               încălțămintea de jucărie.
            
         (2)   Informațiile referitoare la compoziția articolelor de încălțăminte sunt comunicate prin intermediul etichetelor, în conformitate cu dispozițiile articolului 4.
   
               (i)
            
            
               Etichetele cuprind informații referitoare la cele trei părți componente ale articolului de încălțăminte, după cum sunt definite în anexa I, respectiv:
               
                           (a)
                        
                        
                           partea superioară;
                        
                     
                           (b)
                        
                        
                           căptușeala și branțul și
                        
                     
                           (c)
                        
                        
                           talpa exterioară.
                        
                     
         
               (ii)
            
            
               Compoziția articolelor de încălțăminte se indică în conformitate cu dispozițiile articolului 4, fie prin pictograme, fie prin indicații scrise referitoare la materialele specifice, în conformitate cu anexa I.
            
         
               (iii)
            
            
               În cazul părții superioare, clasificarea materialelor se stabilește în baza dispozițiilor articolului 4 alineatul (1) și ale anexei I, fără să se țină seama de accesorii sau întărituri, precum plasture de protecție a gleznei, borduri, ornamentații, catarame, labe, ochiuri sau alte accesorii similare.
            
         
               (iv)
            
            
               În cazul tălpii exterioare, clasificarea se stabilește pe baza volumului materialelor conținute de aceasta, în conformitate cu articolul 4.
            
         Articolul 2
   (1)   Statele membre iau toate măsurile necesare pentru ca încălțămintea de pe piață să respecte cerințele de etichetare prevăzute în prezenta directivă, fără să se aducă atingere celorlalte dispoziții comunitare relevante.
   (2)   În cazul în care pe piață este introdusă încălțăminte ce nu respectă dispozițiile referitoare la etichetare, statul membru competent ia măsurile adecvate prevăzute de legislația internă.
   Articolul 3
   Fără să aducă atingere celorlalte dispoziții comunitare relevante, statele membre nu interzic sau împiedică introducerea pe piață a încălțămintei ce respectă cerințele de etichetare stabilite în prezenta directivă, prin aplicarea unor dispoziții interne armonizate ce reglementează procedura de etichetare aplicabilă anumitor tipuri de încălțăminte sau încălțămintei, în general.
   Articolul 4
   (1)   Etichetele trebuie să ofere informații despre materialul, determinat conform anexei I, care reprezintă cel puțin 80 % din suprafața părții superioare, a căptușelii și a branțului articolului de încălțăminte și cel puțin 80 % din volumul tălpii exterioare. Dacă nici unul dintre materiale nu reprezintă cel puțin 80 % din produs, se oferă informații referitoare la principalele două materiale componente ale respectivului articol de încălțăminte.
   (2)   Informațiile sunt menționate pe încălțăminte. Fabricantul sau reprezentantul său autorizat cu sediul în Comunitate pot opta fie pentru pictograme, fie pentru indicații scrise cel puțin în limba sau limbile stabilite de statul membru consumator conform dispozițiilor din tratat, astfel cum este definit și ilustrat în anexa I. Prin dispozițiile lor interne, statele membre asigură o informare corectă a consumatorului cu privire la semnificațiile respectivelor pictograme, având grijă ca aceste dispoziții să nu creeze bariere în calea comerțului.
   (3)   În înțelesul prezentei directive, etichetarea presupune aplicarea informațiilor prevăzute de aceasta pe cel puțin un articol al fiecărei perechi de încălțăminte. Acest lucru poate fi realizat prin imprimare, lipire, ștanțare sau prin aplicarea unei etichete.
   (4)   Etichetarea trebuie să fie vizibilă, bine aplicată și accesibilă, iar pictogramele trebuie să fie suficient de mari pentru ca informațiile conținute de acestea să fie ușor de înțeles. Trebuie să fie imposibilă inducerea în eroare a consumatorului prin etichetare.
   (5)   Fabricantul sau reprezentantul său autorizat stabilit în Comunitate răspunde de furnizarea etichetelor și de acuratețea informațiilor conținute de acestea. Dacă nici fabricantul și nici reprezentantul său autorizat nu au sediul în Comunitate, această obligație revine persoanei responsabile pentru prima introducere pe piața comunitară a încălțămintei. Detailistul răspunde de modul în care încălțămintea comercializată de acesta poartă etichetele corespunzătoare prevăzute în prezenta directivă.
   Articolul 5
   Informațiile necesare conform prezentei directive pot fi completate, dacă este cazul, cu informații suplimentare aplicate pe etichete sub formă de text. Totuși, statele membre nu pot interzice sau împiedica introducerea pe piață a încălțămintei ce respectă dispozițiile prezentei directive, în conformitate cu articolul 3.
   Articolul 6
   (1)   Statele membre adoptă și publică actele cu putere de lege și actele administrative necesare pentru a se conforma prezentei directive până la 23 septembrie 1995. Ele informează imediat Comisia cu privire la aceasta.
   (2)   Statele membre aplică măsurile prevăzute la alineatul (1) de la 23 martie 1996. Până la 23 septembrie 1997, stocurile facturate sau livrate detailistului înaintea acestei date nu fac obiectul măsurilor menționate anterior.
   (3)   Atunci când statele membre adoptă aceste măsuri, ele cuprind o trimitere la prezenta directivă sau sunt însoțite de o asemenea trimitere la data publicării oficiale. Statele membre stabilesc modalitatea de efectuare a acestei trimiteri.
   (4)   La trei ani de la intrarea în vigoare a prezentei directive, Comisia înaintează Consiliului un raport de evaluare a dificultăților de orice natură întâmpinate de agenții economici în aplicarea dispozițiilor prezentei directive și propune, acolo unde este oportun, măsurile corespunzătoare de revizuire.
   Articolul 7
   Prezenta directivă se adresează statelor membre.
   
      Adoptată la Bruxelles, 23 martie 1994.
      
         
            Pentru Parlamentul European
         
         
            Președintele
         
         E. KLEPSCH
         
      
      
         
            Pentru Consiliu
         
         
            Președintele
         
         Th. PANGALOS
         
      
   
   
      (1)  JO C 74, 25.3.1992, p. 10.
   
      (2)  JO C 287, 4.11.1992, p. 36.
   
      (3)  JO C 294, 22.11.1989, p. 1.
   
      (4)  JO C 110, 20.4.1993, p. 3.
   
      (5)  JO L 399, 30.12.1989, p. 18.
   
      (6)  JO L 262, 27.9.1976, p. 201.
   ANEXA I
   1.   Definiții și pictogramele corespunzătoare sau indicațiile scrise referitoare la părțile componente ale încălțămintei ce trebuie identificate
   
                
            
            
               
                  Pictograme
               
            
            
               
                  Indicații scrise
               
            
         
               (a)   Partea superioară
               Reprezintă fața exterioară a elementului structural, ce se atașează tălpii exterioare.
            
            
               
                  
            
            
               
                           F
                        
                        
                           Tige
                        
                     
                           D
                        
                        
                           Obermaterial
                        
                     
                           IT
                        
                        
                           Tomaia
                        
                     
                           NL
                        
                        
                           Bovendeel
                        
                     
                           EN
                        
                        
                           Upper
                        
                     
                           DK
                        
                        
                           Overdel
                        
                     
                           GR
                        
                        
                           ΕΠΑΝΩ ΜΕΡΟΣ
                        
                     
                           ES
                        
                        
                           Empeine
                        
                     
                           P
                        
                        
                           Parte superior
                        
                     
         
               (b)   Căptușeala și branțul
               Reprezintă dublura părții superioare și a tălpii interioare ce alcătuiesc interiorul articolului de încălțăminte.
            
            
               
                  
            
            
               
                           F
                        
                        
                           Doublure et semelle de propreté
                        
                     
                           D
                        
                        
                           Futter und Decksohle
                        
                     
                           IT
                        
                        
                           Fodera e Sottopiede
                        
                     
                           NL
                        
                        
                           Voering en inlegzool
                        
                     
                           EN
                        
                        
                           Lining and sock
                        
                     
                           DK
                        
                        
                           Foring og bindsål
                        
                     
                           GR
                        
                        
                           ΦΟΔΡΕΣ
                        
                     
                           ES
                        
                        
                           Forro y plantilla
                        
                     
                           P
                        
                        
                           Forro e Palmilha
                        
                     
         
               (c)   Talpa exterioară
               Reprezintă partea de jos a articolului de încălțăminte, ce este supusă abraziunii în timpul utilizării și este atașată părții superioare.
            
            
               
                  
            
            
               
                           F
                        
                        
                           Semelle extérieure
                        
                     
                           D
                        
                        
                           Laufsohle
                        
                     
                           IT
                        
                        
                           Suola esterna
                        
                     
                           NL
                        
                        
                           Buitenzool
                        
                     
                           EN
                        
                        
                           Outer sole
                        
                     
                           DK
                        
                        
                           Ydersål
                        
                     
                           GR
                        
                        
                           ΣΟΛΑ
                        
                     
                           ES
                        
                        
                           Suela
                        
                     
                           P
                        
                        
                           Sola
                        
                     
         2.   Definiții și pictograme corespunzătoare materialelor
   Pictogramele ce reprezintă materialele trebuie să apară pe etichetă, lângă pictogramele ce prezintă cele 3 părți componente ale încălțămintei, astfel cum sunt descrise la articolul 4 și în partea 1 din prezenta anexă.
   
                
            
            
                
            
            
               
                  Pictograme
               
            
            
               
                  Indicații scrise
               
            
         
               (a)
            
            
               (i)   Piele
               Termen generic ce desemnează pielea de animal sau structura fibroasă a acesteia, mai mult sau mai puțin intactă, tăbăcită pentru a fi rezistentă la putrezire. Părul sau lâna pot fi sau nu îndepărtate. Pielea folosită la încălțăminte mai poate fi obținută și dintr-o piele de animal desfăcută în straturi sau tăiată înainte sau după tăbăcire. Cu toate acestea, dacă pielea tratată este dezintegrată mecanic și/sau chimic în particule fibroase, bucăți mai mici sau pulberi, cu sau fără ajutorul unui liant, și este transformată în fâșii sau în alte forme, astfel de fâșii sau forme nu sunt considerate piele. Dacă pielea este acoperită, în orice fel, cu un strat protector sau este lăcuită, aceste straturi nu trebuie să depășească grosimea de 0,15 mm. Astfel, pielea este acoperită fără a se aduce atingere altor obligații legale, de exemplu Convenția de la Washington.
               În cazul în care se folosește termenul de „piele glacé” în informațiile textuale suplimentare prevăzute la articolul 5, acesta se va aplica pieii ce prezintă suprafața presată în urma îndepărtării epidermei, și nu în urma îndepărtării prin șlefuire, tăiere sau despicare.
            
            
               
                  
            
            
               
                           F
                        
                        
                           Cuir
                        
                     
                           D
                        
                        
                           Leder
                        
                     
                           IT
                        
                        
                           Cuoio
                        
                     
                           NL
                        
                        
                           Leder
                        
                     
                           EN
                        
                        
                           Leather
                        
                     
                           DK
                        
                        
                           Læder
                        
                     
                           GR
                        
                        
                           ΔΕΡΜΑ
                        
                     
                           ES
                        
                        
                           Cuero
                        
                     
                           P
                        
                        
                           Couros e peles curtidas
                        
                     
         
               (a)
            
            
               (ii)   Piele căptușită
               Suprafața căptușelii aplicată pieii nu depășește o treime din grosimea totală a produsului, dar depășește o grosime de 0,15 mm.
            
            
               
                  
            
            
               
                           F
                        
                        
                           Cuir enduit
                        
                     
                           D
                        
                        
                           Beschichtetes Leder
                        
                     
                           IT
                        
                        
                           Cuoio rivestito
                        
                     
                           NL
                        
                        
                           Gecoat leder
                        
                     
                           EN
                        
                        
                           Coated leather
                        
                     
                           DK
                        
                        
                           Overtrukket læder
                        
                     
                           GR
                        
                        
                           ΕΠΕΝΔΕΔΥΜΕΝΟ ΔΕΡΜΑ
                        
                     
                           ES
                        
                        
                           Cuero untado
                        
                     
                           P
                        
                        
                           Couro revestido
                        
                     
         
               (b)
            
            
               Materiale textile naturale și sintetice sau nețesute
               Termenul „textile” desemnează toate produsele care fac obiectul Directivei 71/307/CEE cu modificările ulterioare.
            
            
               
                  
            
            
               
                           F
                        
                        
                           Textile
                        
                     
                           D
                        
                        
                           Textil
                        
                     
                           IT
                        
                        
                           Tessili
                        
                     
                           NL
                        
                        
                           Textiel
                        
                     
                           EN
                        
                        
                           Textile
                        
                     
                           DK
                        
                        
                           Tekstil-materialer
                        
                     
                           GR
                        
                        
                           ΥΦΑΣΜΑ
                        
                     
                           ES
                        
                        
                           Textil
                        
                     
                           P
                        
                        
                           Téxteis
                        
                     
         
               (c)
            
            
               Toate celelalte materiale
            
            
               
                  
            
            
               
                           F
                        
                        
                           Autres matériaux
                        
                     
                           D
                        
                        
                           Sonstiges Material
                        
                     
                           IT
                        
                        
                           Altre materie
                        
                     
                           NL
                        
                        
                           Overige materialen
                        
                     
                           EN
                        
                        
                           Other materials
                        
                     
                           DK
                        
                        
                           Andre materialer
                        
                     
                           GR
                        
                        
                           ΑΛΛΑ ΥΛΙΚΑ
                        
                     
                           ES
                        
                        
                           Otros materiales
                        
                     
                           P
                        
                        
                           Outros materiais
                        
                     
         ANEXA II
   EXEMPLE DE ARTICOLE DE ÎNCĂLȚĂMINTECARE FAC OBIECTUL PREZENTEI DIRECTIVE
   „Încălțămintea” poate cuprinde diverse articole, de la sandale cu partea superioară constând pur și simplu din barete sau panglici, până la cizme înalte ce acoperă gamba și urcă mai sus de genunchi. Printre produsele incluse în această gamă se numără:
   
               (i)
            
            
               pantofi cu toc jos sau înalt, de interior sau de stradă;
            
         
               (ii)
            
            
               ghete până la gleznă, cizme de înălțime medie, cizme până la genunchi și cizme ce urcă mai sus de genunchi;
            
         
               (iii)
            
            
               sandale de diferite tipuri, „espadrile” (pantofi cu partea superioară din pânză și tălpi din material vegetal împletit), pantofi de tenis, pantofi de sport și pentru alergat, sandale de plajă și alte tipuri de încălțăminte de stradă;
            
         
               (iv)
            
            
               pantofi speciali de sport destinați unei anumite activități sportive, prevăzuți, sau care pot fi prevăzuți cu diverse accesorii, precum: crampoane, ținte, opritoare, bride sau accesorii similare, precum și ghete de patinaj, clăpari de ski și încălțăminte pentru cros, ghete de luptă, ghete de box și pantofi pentru ciclism. Mai sunt incluse și articolele mixte compuse din lame de patinaj (pe gheață sau role) prinse pe articolele de încălțăminte;
            
         
               (v)
            
            
               pantofi de dans;
            
         
               (vi)
            
            
               încălțăminte alcătuită dintr-o singură piesă, în special din cauciuc sau material plastic turnat, exclusiv articolele de unică folosință din material subțire (hârtie, folie de plastic etc., fără tălpi aplicate);
            
         
               (vii)
            
            
               galoși ce sunt purtați peste încălțăminte, uneori fără toc;
            
         
               (viii)
            
            
               încălțăminte de unică folosință cu tălpi aplicate;
            
         
               (ix)
            
            
               încălțăminte ortopedică.
            
         Din rațiuni de unitate și claritate și sub rezerva dispozițiilor menționate în descrierea produselor vizate de prezenta directivă, se poate considera, ca o regulă generală, că produsele menționate la capitolul 64 din Nomenclatura Combinată („NC”) intră sub incidența dispozițiilor prezentei directive.